જો કે આ તમામ કોંગ્રેસની બહુમતી પાછળ કોંગ્રેસના ધારાસભ્ય અંબરીશ ડેરની લહેર હોવાનુ શહેરના પ્રતિષ્ઠિત લોકો માની રહ્યા હતા અને નગરપાલિકામાં કોંગ્રેસની સ્પષ્ટ બહુમતી સાથે મીનાબેન પ્રવીણભાઈ વાઘેલાની પ્રમુખ સ્થાને નિમણુંક કરવામાં આવી અને ત્યારબાદ 1 માસ બાદ કોંગ્રેસમાં ભૂકંપ સાથે ભયાનક આગ ફાટી નીકળી અને કોંગ્રેસમાં 2 જૂથો પડ્યા અને જેમાં બાઘુબેન બાલાભાઈ વાણીયા અને છત્રજીતભાઈ ધાખડા સહિત 19 સદસ્યો દ્વારા કોંગ્રેસ સામે પ્રમુખ સામે મોરચો માંડી અવિશ્વાસની દરખાસ્ત મૂકી સત્તા સ્થાને આવી કોંગ્રેસને જાકારો આપ્યો હતો અને ભારે ધમાસાણ શરૂ થઇ હતી અને ત્યાર બાદ કોંગ્રેસ પક્ષ દ્વારા 19 સદસ્યને પક્ષમાંથી સસ્પેન્ડ કરી દીધા અને ત્યારબાદ કોંગ્રેસના સદસ્ય ઘનશ્યામભાઈ ભોળાભાઈ લાખણોત્રા દ્વારા અરજી નંબર 2/2018 ગ્રહ રાખી ગુજરાતનો પક્ષાંતર બદલ સ્થાનિક સતા મંડળના સદસ્યોને ગેરલાયક ઠરાવવાની જોગવાઇ કરતો અધિનિયમ 1986ની કલમ મુજબ ગેરલાયક 14 સદસ્યનો ગુજરાત રાજ્યના નામોનીદિષ્ટ અધિકારી શહેરી વિકાસ અને શહેરી ગૃહ નિર્માણ વિભાગ સચિવ દિલીપ રાવલ ગાંધીનગર દ્વારા ગેરલાયક ઠરવ્યાનો હુકમ થતા રાજુલા પંથકના રાજકારણમાં ખળભળાટ મચી ગયો છે.